Աննա Կոշմալ

Աննա Սերգեևնա Կոշմալ (;  ), ուկրաինացի կինոդերասանուհի։ Ճանաչվել է «Խնամիներ» հեռուստասերիալի հինգերորդ և վեցերորդ եթերաշրջաններում խաղացած Ժենյա Կովալյովայի դերի շնորհիվ, որի համար երկու անգամ արժանացել է ուկրաինական «Տելետրիումֆ» հեռուստատեսային մրցանակին։ Նկարահանվել է նաև ուկրաինական հանրահայտ «Սաշկա», «Լավ տղան», «Միլիոնանոց գյուղը» (1-ին և 2-րդ եթերաշրջաններ) սերիալների գլխավոր դերերում։

Կենսագրություն 
Ծնվել է Կիևում՝ 1994 թվականին հոկտեմբերի 22-ին։ Հայրը՝ Սերգեյ Կոշմալը, զինվորական է, մայրը՝ Թամարա Կոշմալը, ուսուցչուհի, ունի ավագ եղբայր՝ Սերգեյը։ Մանկուց զբաղվել է պարարվեստով, սկզբում՝ բալետով, ապա պարահանդեսային, ավելի ուշ՝ սպորտային պարերով։ Զբաղվել է վոկալով, հաճախել է երաժշտական դպրոց։ 2010 թվականին, ծնողների կամքին հակառակ, ովքեր դժգոհ էին իրենց դստեր  ընտրությունից, ընդունվել է Կիևի էստրադային-կրկեսային ուսումնարանը։ 2011 թվականին16 տարեկանում նրան վստահվել է Ժենյա Կովալյովայի դերը ռուս-ուկրաինական հանրահայտ կատակերգական «Խնամիներ» հեռուստասերիալի հինգերորդ եթերաշրջանում։ Աննա Կոշմալը մարմնավորել է բարդ խառնվածք ունեցող, անցումային տարիքում գտնվող գոթ-աղջկա դերը, ում ծնողները ամռանը թողել էին երկու տատիկների և մեկ պապիկի խնամքին, ընդ որում՝ աղջիկը նրանց երկար տարիներ չէր տեսել։ Որպեսզի իր կերպարին համապատասխան լինի, նա ստիպված եղավ սև ներկել իր վարսերը։ Աշխատանքը «Խնամիներ»-ում արժանացավ ուկրաինական «Տելետրիումֆ» հեռուստատեսային մրցանակին՝ «Հեռուստաֆիլմի/ սերիալի դերասանուհի» անվանակարգում։ 2012-2013 թվականներին Կոշմալը նկարահանվել է հեռուստասերիալի 6-րդ եթերաշրջանում, որի արդյունքում կրկին հավակնել է«Տելետրիումֆ»-ին։ «Խնամիներ»-ում Աննա Կոշմալը աչքի է ընկել ոչ միայն դերասանական խաղով. Ֆյոդոր Դոբրոնրավովի հետ զուգերգով նա կատարել է «Իմ օրացույց» (5-րդ եթերաշրջան), «Ամեն ինչ կրկնվում է» և «Ուրախ տխրություն» (երկուսն էլ՝ 6-րդ եթերաշրջանում) երգերը, իսկ մենակատարմամբ՝ «Երազներ» և «Իմ փոքրիկ նվագախումբ» երգերը, որոնք հնչում են նաև վեցերորդ եթերաշրջանում։ Աշխատանքը «Խնամիներ»-ում ստիպված էր համատեղել դասերի հետ էստրադային-կրկեսային ուսումնարանում։ Դասավանդողները, գիտենալով Աննայի զբաղվածությունը կինեմատոգրաֆիայում, ըմբռնումով էին մոտենում նրա՝ դասերին հաճախելիության գրաֆիկին։

«Խնամիներ»-ում աշխատանքը ավարտելուց հետո Աննա Կոշմալը ստացավ ուկրաինական մելոդրամիկ «Սաշկա» հեռուստասերիալի գլխավոր դերը։ Այնուհետև գլխավոր դերեր եղան «Մի դրժիր» հեռուստասերիալում, «Երբ կբացվի արշալույսը» մելոդրամիկ հեռուստասերիալում։ Կատակերգական «Ժողովրդի ծառան» հեռուստասերիալում խաղացել է գլխավոր հերոսի եղբոր աղջկա դերը։

2012 թվականին նկարահանվել է Ռենատա Շտիֆելի «Ես ապրում եմ քեզ համար» («Я живу для тебя») տեսահոլովակում։

2014 թվականին նկարահանվել է Ալյոնա Վիննիցկայայի «Նվիրում» («Подария»)տեսահոլովակում։

2017 թվականի ընթացքում նրա մասնակցությամբ հեռուստաէկրան բարձրացան «Թիթեռի պարը», «Ժողովրդի ծառան», «Բալերինա», «Դուստր-խորթ մայր», «Խաչմերուկ», «Դաշա» և «Միլիոնանոց գյուղը-2» սերիալները։ Աննա արդարացիորեն համարվում է ուկրաինական ամենահանրահայտ և պահանջված երիտասարդ դերասանուհիներից մեկը։

Ֆիլմագրություն

Երաժշտություն 
 «Ես կկրկնեմ »
 «Ամեն ինչ կրկնվում է»
 «Վալս»
 «Իմ օրացույց»
 «Իմ փոքրիկ նվագախումբ»

Քննադատություն 
«Կոմսոմոլսկայա պրավդա» թերթը, առանձնացնելով 2012 թվականի հեռուստասերիալների լավագույն դերասաններին, Աննա Կոշմալին հատկացրել էր առաջին տեղը «Տարվա դեբյուտ» անվանակարգում։ Նշվել էր, որ չնայած «Խնամիներ»-ի 5-րդ եթերաշրջանի ոչ միանշանակ ընկալմանը, պատանի դերասանուհին հաճելիորեն զարմացրել է իր կերպարի թարմությամբ։

Պարգևներ և անվանակարգեր

Ծանոթագրություններ

Հղումներ 
 
 
 

Ուկրաինացի դերասանուհիներ
21-րդ դարի դերասանուհիներ